### | | | | --- | --- | | | | | --- | | **Byråd** 8. oktober 2019 Sagsnr. 710-2019-605 Dok.nr. Winni Jepsen DPSVE | | 155.                1. behandling af Budget 2020-23 - Åbent

###

|  |  |
| --- | --- |
| Tidl. politisk behandling | BY 29.01.19, pkt. 3 |
| Forventet sagsgang | ØK, BY |
| Lovgrundlag | Lov om kommunernes styrelse |

###

**SAGENS INDHOLD**

Byrådet skal i denne sag tage
stilling til budgetforslag 2020-23 og sende det til 2. behandling.

Byrådet godkendte 29. januar 2019
budgetprocessen for Budget 2020-23.

Regeringen og KL indgik først i
starten af september en aftale om kommunernes økonomi for 2020. Som følge af at
økonomiaftalen er der indgået senere end normalt, er tidsfristerne for
kommunernes budgetlægning ligeledes ændret. Budgettet skal vedtages endeligt
inden 5. november 2019, og budgetforslaget skal behandles i Byrådet to gange
med mindst tre ugers mellemrum.

Byrådet blev på temamødet 24.
september 2019 præsenteret for det tekniske budgetforslag, som bl.a. bygger på
den økonomiaftale, som er indgået mellem Regeringen og KL.

Det tekniske budgetforslag viste
et overskud på den ordinære drift på 92,9 mio. kr. i 2020 faldende til 91,0
mio. kr. i 2023.

Økonomiaftalen mellem KL og
Regeringen indeholder en forøgelse af bloktilskuddet til både service og anlæg
i 2020. I forhold til sidste års budgetlægning vedrørende 2020 modtager [adresse]
Kommune 17,2 mio. kr. mere som følge af forøgelsen af servicerammen og 11,9
mio. kr. som følge af den højere anlægsramme.

Herudover er den nationale
serviceramme forøget med 1 mia. kr. på grund af omlægningen af puljen til
værdig ældrepleje (værdighedsmilliarden) fra puljemidler til bloktilskud. Med
baggrund heri er der indarbejdet 8 mio. kr. til videreførelse af aktiviteter
finansieret af værdighedsmilliarden i budgettet for 2020 og frem.

Økonomiaftalen indeholder
endvidere et ekstraordinært finansieringstilskud til kommunerne. [adresse]
Kommunes andel heraf udgør 12,5 mio. kr. i 2020.

Byrådets partier drøftede på
budgetseminarer 22. august og 27. september 2019 forslag til reduktioner,
udvidelser og anlæg i Budget 2020-23. I drøftelsen indgik en lang række
administrative forslag, politiske forslag samt eksterne forslag fra foreninger
mv.

De politiske forhandlinger om
budgetforslag 2020-23 fortsatte 2. oktober og 7. oktober 2019.

2. oktober og 24. oktober 2019
mødes borgmestrene i KL-regi for at drøfte, hvordan økonomiaftalen for 2020
samlet set kan overholdes for alle landets kommuner.

Budgetforslag 2020-23
offentliggøres i forlængelse af Økonomiudvalgets møde 8. oktober 2019, således
det er offentligt tilgængeligt forud for byrådsmødet senere samme dag.

Favrskov Kommunes budgetforslag
sendes i høring i institutionsbestyrelser, samarbejdsudvalg mv. 9. oktober
2019. Samtidig offentliggøres budgetforslaget på [adresse] hjemmeside.
Fristen for høringssvar udløber 24. oktober 2019 kl. 12.00.

Til
Byrådets 1. behandling af budgettet har Job og Økonomi udarbejdet generelle
bemærkninger til budgetforslaget samt en foreløbig oversigt over kommunale
takster i 2020.

De politiske forhandlinger om
Favrskov Kommunes budget fortsætter 28., 29. og 30. oktober 2019.

De politiske partier har frist
for fremsendelse af ændringsforslag 29. oktober 2019.

Budgetforslaget 2. behandles i Økonomiudvalget og Byrådet 4. november 2019.

**ØKONOMI**

De økonomiske konsekvenser fremgår af budgetforslaget.

**INDDRAGELSE**

Foreninger,
institutionsbestyrelser, samarbejdsudvalg mv. havde i april 2019 mulighed for
at fremsende forslag til budgettet for 2020-23. Alle fremsendte forslag blev
drøftet på møderne i de respektive fagudvalg i juni måned. På budgetseminarerne
22. august og 27. september 2019 er de eksterne forslag ligeledes drøftet.

Kommunens ledere og
medarbejderrepræsentanter orienteres om budgetforslaget 8. oktober 2019.

Økonomiudvalget og HMU
(Hoved-Med-Udvalget) mødes 21. oktober 2019 for at drøfte budgetforslag
2020-23.

Der afholdes borgermøde i Hadsten
21. oktober 2019.

Der er frist for høringssvar til
budgetforslaget 24. oktober 2019 kl. 12.00.

I løbet af budgetprocessen vil relevant
materiale blive lagt på kommunens hjemmeside [www.favrskov.dk](http://www.favrskov.dk).

**INDSTILLING**

Direktøren for Job og Økonomi indstiller til Byrådet:

1.    At Budgetforslag 2020-23 sendes til 2. behandling.

**BESLUTNING**

***Økonomiudvalget, 8. oktober 2019:***

Fraværende:Ingen

Budgetforslag 2020-23 tilføjes sagen med referatet.

Indstilles godkendt med den bemærkning, at de generelle
bemærkninger til budgetforslaget og oversigten over kommunale takster i 2020
først indgår i 2. behandlingen af budgetforslaget.

**Bilag**

|  |  |
| --- | --- |
| Budgetforslag 2020-23 - 8. oktober 2019 | 710-2019-200024 |
| Reduktionsblokke - budgetforslag 2020-23 | 710-2019-207851 |
| Udvidelsesblokke - budgetforslag 2020-23 | 710-2019-207860 |
| Anlægsblokke - budgetforslag 2020-23 | 710-2019-207861 |